EkBass/fiwiki-20250220-pages-articles huggingface dataset:
Vagharšapat

Vagharšapat (), joka yleisemmin tunnetaan nimellä Etšmiadzin (Էջմիածին), on kaupunki Armeniassa Armavirin maakunnassa noin 20 kilometriä Jerevanista länteen. Kaupunki on Armenian apostolisen kirkon keskus, katolikoksen päämaja. Kaupunki perustettiin Vardkesavanina ennen ajanlaskun alkua. Kuningas Vagharš (117–140) muutti kaupungin nimeksi Vagharšapat, joka oli kaupungin virallinen nimi vuoteen 1945 ja jälleen vuodesta 1992. Muutama vuosikymmentä myöhemmin kaupungista tuli Armenian pääkaupunki, jona se toimi vuosina 180–340. Tänä aikana kristinuskosta tuli Armenian valtionuskonto, ensimmäisenä maana maailmassa. Georgios Valontuoja rakensi kaupunkiin jo vuosina 301–303 basilikan, joka tunnetaan nykyisin Etšmiadzinin katedraalina. Vuonna 480 Rooman kuvernööri käski korvata ränsistyneen basilikan uudella ristinmuotoisella kirkolla. Vuonna 618 puinen kupoli korvattiin kivisellä kupolilla, joka lepäsi neljän valtavan pilarin päällä. Nämä yhdistettiin ulkoseiniin kaarilla. Tässä kunnossa kirkko on oikeastaan nykyäänkin. Seinämaalaukset ja pyörörakennukset apsiksen päällä valmistuivat 1700-luvulla. Kolmikerroksinen kellotorni rakennettiin puoli vuosisataa myöhemmin. Kirkossa oli aiemmin suurin Armenian keskiaikaisten käsikirjoitusten kokoelma, mutta nämä on lahjoitettu Matenadaran-kirjastolle. Katedraalin lisäksi kaupungissa on kaksi merkittävää antiikkista kirkkoa. Pyhän Gajanen kirkko, joka tunnetaan harmonisista suhteistaan, rakennettiin vuonna 630. Sitä laajennettiin 1600-luvulla. Pyhän Hripsimen kirkko rakennettiin vuonna 618 ja se on säilynyt käytännössä alkuperäisessä muodossaan. Katedraali, edellä mainitut kirkot, uudempi Pyhän Shoghakatin kirkko sekä Zvartnotsin arkeologinen kohde kuuluvat Unescon maailmanperintöluetteloon. Echmiadzin-gayane.jpg|Pyhän Gajanen kirkko. St. Hripsime Church. View from below.jpg|Pyhän Hripsimen kirkko. ==Lähteet== ==Aiheesta muualla== *Etchmiadzinin katedraali Armenica.orgissa *Echmiatsinin kaupunki Armeniapediassa Luokka:Armenian kaupungit Luokka:Unescon maailmanperintökohteet Armeniassa Luokka:Armenian apostolinen kirkko
Herodes (täsmennyssivu)

Herodes oli usean Herodeksen hallitsijasuvun jäsenen nimi: * Herodes I Suuri – Juudean kuningas * Herodes Arkhelaos – Herodes Suuren poika, Samarian, Juudean ja Idumean etnarkki * Herodes Filippos – Herodes Suuren poika, hallitsi tämän valtakunnan pohjoisosaa tetrarkkina * Herodes Antipas – Herodes Suuren poika, Galilean ja Peraean tetrarkki * Herodes Agrippa I – Juudean kuningas, Herodes Suuren pojan Aristobuloksen poika * Herodes III – Herodes Agrippan veli, Khalkiksen kuningas * Herodes Agrippa II, Julius Marcus Agrippa – tetrarkki Muita: * Herodes Atticus – reetori * Herodes – EMI Music Finlandin levymerkki
Hyrynsalmen rautatieasema

Hyrynsalmen rautatieasema () on Suomen rataverkon liikennepaikka Hyrynsalmen kunnassa Kainuussa rataosalla . Sen etäisyys Helsingin rautatieasemalta on 704,6 ratakilometriä mitattuna Pieksämäen rautatieaseman kautta. Nykyisin Hyrynsalmen rautatieasema on miehittämätön, ja liikenteenohjaus hoidetaan Oulun rautatieasemalta käsin. Liikennepaikalla kuormataan nykyisin raakapuuta, ja rautatiekuljetuspalveluiden pääasiallinen käyttäjä on UPM. Hyrynsalmen liikennepaikalla on ratapiha, joka muodostuu pääraiteen lisäksi viidestä sivu- ja kuormausraiteesta. Henkilöliikennettä ei ole. ==Historiaa== Rataosuus Kontiomäki–Hyrynsalmi valmistui talvisodan alla ja otettiin käyttöön 1. joulukuuta 1939. Jo sodan alkuvaiheessa radan jatkamista itärajalle suunniteltiin joukkojen huollon helpottamiseksi. Saksalaiset joukot rakensivatkin vuosina 1942–1944 ”Kuolemanratana” tunnetun kapearaiteisen Hyrynsalmen–Kuusamon kenttäradan helpottamaan armeijansa huoltoa. Kapearaiteinen rata tuhottiin vuonna 1944 ja sen kiskomateriaali luovutettiin sotakorvauksina Neuvostoliitolle. Myös Valtionrautateiden Hyrynsalmen aseman vieressä sijainnut kenttäradan varikko tuhottiin. Henkilöliikenne Hyrynsalmen liikennepaikalla päättyi 15. heinäkuuta 1982 ja samalla liikennepaikka lakkautettiin. Se kuitenkin avattiin uudelleen kaupalliselle tavaraliikenteelle 17. marraskuuta 1988. Vuonna 2009 perustettiin Sodan ja rauhan ratayhdistys ry, jonka tarkoituksena on virkistää Hyrynsalmen rautatieasema, ja järjestää aseman ympärille erilaisia ohjelmapalveluja. ==Lähteet== Luokka:Kainuun rautatieliikennepaikat Luokka:Hyrynsalmen rakennukset ja rakennelmat Luokka:Hyrynsalmen liikenne
Renzo Zorzi

Renzo Zorzi (12. joulukuuta 1946 Ziano di Fiemme – 15. toukokuuta 2015) oli italialainen kilpa-autoilija, F1-kuljettaja. Renzo Zorzi osallistui kaikkiaan seitsemään F1-osakilpailuun vuosina 1975–1977 Williamsin ja Shadowin talleissa. Hän ylsi parhaimmillaan kuudenneksi, Brasilian GP:ssä 1977, ja sai yhden MM-pisteen. Kerran hän oli 9:s ja kerran 14:s, muut kisat päättyivät keskeytykseen. Aika-ajoissa Zorzi oli parhaimmillaan 17:s. Zorzi saavutti menestystä Formula 3 -sarjassa voittamalla muun muassa Monacon osakilpailun 1975. Hänen otteensa vakuuttivat Williamsin F1-tallin, joka palkkasi hänet kahteen osakilpailuun seuraavana vuonna. Lyhyeksi jääneen F1-uran jälkeen hän palasi Formula kolmosiin. ==Lähteet== Luokka:Italialaiset Formula 1 -kuljettajat Luokka:Vuonna 1946 syntyneet Luokka:Vuonna 2015 kuolleet
Chris Lowe

Christopher Sean Lowe (s. 4. lokakuuta 1959, Blackpool, Lancashire, Englanti) on englantilainen muusikko, joka yhdessä Neil Tennantin kanssa muodostaa Pet Shop Boys -yhtyeen. Lowe syntyi Blackpoolissa ja soitti kouluaikanaan pasuunaa seitsenhenkisessä One Under The Eight -yhtyeessä. Hän opetteli myös pianonsoittoa ja soitti koskettimia progressiivisen rockin yhtyeessä Stallion. Hänellä oli hyvin kiinnostunut arkkitehtuurista, sillä muuttaessaan perheensä kanssa paljon hän suunnitteli sisustuksia asuntoihin. Vuodesta 1978 alkaen hän opiskeli arkkitehtuuria Liverpoolin yliopistossa. Lowe tutustui Neil Tennantiin vuonna 1981 ja perusti hänen kanssaan Pet Shop Boysin 1981. Vuonna 1995 Lowe vieraili yhden jakson ajan australialaisessa saippuaoopperassa Neighbours. Hän myös kirjoitti ja tuotti jalkapalloilija Ian Wrightille laulun "Do the Right Thing" (1993). Pet Shop Boys -yhtyeessä Chris Lowe on mielellään pysytellyt taka-alalla vastaten lähinnä yhtyeen musiikkillisesta puolesta. Hän esiintyy kuitenkin lukuisilla yhtyeen kappaleilla sanoen yksittäisiä sanoja säkeistöjen välissä, - tyypillisesti kappaleiden väliosissa. Useimmissa vokaaliesiintymisissään Lowe on muokannut ääntään Vocoder -efektillä. Yhtyeen ainut singlejulkaisu, jolla Cris Lowe vastaa päävokaaliosuuksista on "Paninaro", joka julkaistiin aluksi vuonna 1986 "Suburbia" -singlen b-puolena ja uutena, itsenäisenä singleversiona 1995. Tässä kappaleessa Lowe luettelee puheäänellä pitämiään ja inhoamiaan asioita. Viisi muuta Pet Shop Boys- kappaletta, joissa Chris Lowe vastaa vokaaliosuuksista (ja myös sanoituksista) ovat tähän mennessä single b-puolet "We All Feel Better In the Dark", "One of the Crowd", "Lies" ja "Decide" sekä Very-albumin päättävä virallista nimeä vailla oleva 13. kappale: "Postscript". Kesäkuussa 2011 julkaistiin Stop Modernists -yhtyeen single "Subculture". Kappale on Chris Lowen laulama cover- versio New Order -yhtyeen samannimisestä kappaleesta. Stop Modernists -yhtyeen takaa löytyvät suomalaiset dj/tuottajat Alex Nieminen ja Jori Hulkkonen. Chris Lowen esiintymistä tällä singlellä pidettiin yleisesti hyvin erikoisena ja odottamattomana tapauksena. == Lähteet == Luokka:Pet Shop Boys Luokka:Brittiläiset laulajat Luokka:Brittiläiset kosketinsoittajat Luokka:Vuonna 1959 syntyneet Luokka:Elävät henkilöt
Galmeija

Galmeija on sinkkipitoinen mineraali. Sitä on perinteisesti käytetty messingin valmistamiseen. Myöhemmin on huomattu, että galmeija koostuu kahden mineraalin seoksesta: hiili- eli jalogalmeijasta eli sinkkisälvästä, joka on sinkkikarbonaattia, ja piigalmeijasta eli kalamiinista, joka on emäksistä sinkkisilikaattia. Galmeija on sinkkimalmeista yleisin. == Lähteet == == Aiheesta muualla == *Mineralienatlas: Galmei Luokka:Mineraalit Luokka:Malmimineraalit
Jokimäki

Jokimäki voi tarkoittaa: * Jokimäki, kylä Kauhajoella * Jokimäki, kylä Paltamossa * Jokimäki, kylä Pornaisissa * Marjatta Jokimäki, suomalainen kirjallisuuden kääntäjä * Tomi Leivo-Jokimäki, suomalainen jalkapalloilija.
UC Sampdoria

Unione Calcio Sampdoria on genovalainen jalkapallojoukkue, joka pelaa Italian toiseksi korkeimmalla sarjatasolla Serie B:ssä. Seura perustettiin vuonna 1946, kun kaksi joukkuetta, Sampierdarenese ja Andrea Doria yhdistyivät. Seura tunnetaan lempinimellä Blucerchiati (sinirenkainen) ja joskus sen nimi lyhennetään muotoon Samp tai Doria. Sampdoria pelaa ottelunsa Stadio Luigi Ferrarisilla, jonka se jakaa yhdessä paikallisvastustajansa Genoa CFC:n kanssa. Sampdoria on voittanut scudetton kerran vuonna 1991. Italian Cupin se on voittanut neljästi (viimeisin vuonna 1994) ja Cup-voittajien cupin vuonna 1990. Vuonna 1992 se hävisi Mestarien liigan finaalissa FC Barcelonalle. Sampdoria nousi pitkän tauon jälkeen takaisin Serie A:han kaudeksi 2003–2004. Kaudella 2004–2005 se sijoittui peräti viidenneksi päästen Uefa Cupiin. Kausi 2005–2006 oli pettymys. Liigassa seura jäi 14. sijalle, joka muuttui Italian jalkapalloskandaalin jälkeen 12. sijaksi, ja Uefa Cupista se putosi jo lohkovaiheessa. Kaudella 2009–2010 Luigi Delneri johdatti Sampdorian upeisiin suorituksiin ja seura sijoittui sarjassa neljänneksi. Näin ollen se pääsi karsimaan paikastaan Mestarien liigan lohkovaiheeseen, missä se kuitenkin epäonnistui. Delneri jätti paikkansa kauden jälkeen ja siirtyi Juventuksen peräsimeen. Hänen seuraajakseen palkattiin Domenico Di Carlo. Di Carlo übernimmt Sampdoria Di Carlo luotsasi Sampdorian Eurooppa-liigan lohkovaiheeseen. Talven tullen Sampdorian meno kuitenkin hyytyi ja lopulta kehnot tulokset johtivat Di Carlon potkuihin maaliskuussa 2011. Valmennusvastuun otti Alberto Cavasin. Di Carlo sacked by Sampdoria Kauden päätteeksi Sampdoria sijoittui 18. ja tippui Serie B:hen. Vuotta myöhemmin se nousi takaisin pääsarjaan kukistettuaan nousukarsintafinaalissa Varesen Sampdoria osti heinäkuussa 2015 Ajaxista suomalaispelaaja Niklas Moisanderin. == Saavutukset == * Scudetto: 1990–1991 * Italian Cup: 1984–1985, 1987–1988, 1988–1989, 1993–1994 * Italian Super Cup: 1991 * Cup-voittajien Cup: 1989–1990 == Entisiä pelaajia == * Enrico Chiesa * Ruud Gullit * Simone Inzaghi * Christian Karembeu * Jürgen Klinsmann * Marcello Lippi * Roberto Mancini * Siniša Mihajlović * Ariel Ortega * Gianluca Pagliuca * Clarence Seedorf * Giuseppe Signori * Graeme Souness * Juan Sebastián Verón * Gianluca Vialli * Pietro Vierchowod * Christian Vieri * Des Walker * Walter Zenga == Entisiä valmentajia == * Vujadin Boškov * Luigi Delneri * Domenico Di Carlo * Eusebio Di Francesco * Sven-Göran Eriksson * Ciro Ferrara * Marco Giampaolo * Giuseppe Iachini * Walter Mazzarri * César Luis Menotti * Siniša Mihajlović * Vincenzo Montella * Walter Novellino * Claudio Ranieri * Luciano Spalletti * Walter Zenga == Lähteet == == Aiheesta muualla == * Virallinen kotisivu Sampdoria Luokka:Genova
Gallikanismi

Gallikanismi on uskonnollinen ja poliittinen oppi, jonka tarkoituksena on ollut organisoida Ranskan katolinen kirkko mahdollisimman itsenäiseksi paavien vallankäytöstä. Gallikanismi tunnustaa Ranskan katolisuuden erikoisluonteen, ja hylkää siten paavien liian voimakkaan sekaantumisen kaikkiin Ranskan asioihin. Oppi myöntää paavin johtoaseman ja tuomiovallan, mutta se vastustaa hänen kaikkivaltiuttaan sekä korostaa yleisten kirkolliskokouksien ja valtionpäämiesten roolia. Käytännössä tämä merkitsi eritoten hyvin tiukkaa Ranskan valtionpäämiehen (kuninkaan tai keisarin) otetta piispojen nimityksessä koko valtakunnan alueella. Vaikkakin paavien asemaa kunnioitettiin, niin tämän oppijärjestelmän mukaisesti hänen vallalleen asetettiin hyvin tiukat puitteet. Opin mukaan kirkolliskokoukseen kokoontuneiden piispojen tekemät päätökset olivat ylivoimaisesti tärkeämmät ja lainvoimaisemmat kun paavien yksistään tekemät. Ranskassa tapahtuivat 1400-luvulla ensimmäiset yritykset kohden gallikanismia. Kuningas Kaarle VII rajoitti 7. heinäkuuta 1438 antamallaan Bourgesin pragmaattisella sanktiolla paavien etuoikeuksia ja myönsi korkeimman päätösvallan Baselin ja Konstanzin kirkolliskokouksille. Kaikkein tunnetuin oppisuunnan edustaja oli Meaux’n piispa Jacques Bénigne Bossuet, joka vaikutti 1600-luvulla. Hän kirjoitti gallikanismista vuonna 1682 neljä artikkelia, jotka olivat Ranskan piispankokouksen allekirjoittamia. Hän otti käyttöönsä Konstanzin kirkolliskokouksen päätökset, joiden mukaan ekumeeninen kirkolliskokous, eli kaikkien piispojen ja apottien kokous, oli kirkon ylin auktoriteetti myös kirkon opetuksen suhteen. Gallikanismi voimistui 1700-luvun lopulla eritoten Ranskan papiston keskuudessa. Tähän vaikuttivat Boussuet’n teoriat, jotka hyväksyttiin laajalti, ja toisaalta myös jansenistien omaksuma gallikaaninen asenne. Jansenistit syyttivät paavia sekaantumisesta Ranskan papiston sisäisiin asioihin. Seuraavalla vuosisadalla, 1800-luvulla, gallikanismin ajatus oli jo vallannut lähes kokonaisuudessaan ranskalaisen papiston. Ranskan vallankumous oli voimakkaasti gallikaanisten ajatusten läpitunkemaa. Uusi papiston siviilihallintolaki teki käytännössä papistosta tavallisia virkamiehiä, joiden palkan valtio maksoi, mutta joiden oli vannottava uskollisuudenvala perustuslaille. Pitkällisen aikailun jälkeen paavi Pius VI tuomitsi tuon perustuslain. Tämä aiheutti hajaannuksen ranskalaisen papiston keskuudessa. Félicité Robert de Lamennais kritisoi gallikanismia ja sen periaatteita voimakkaasti kirjassaan Essai sur l’indifférence en matière de religion, jonka hän kirjoitti vuosien 1817 ja 1823 välillä. Lopulta vuonna 1870 Vatikaanin ensimmäinen kirkolliskokous julisti paavin erehtymättömäksi. Tämä päätös, vaikkakin ranskalaisten piispojen voimakkaasti vastustama, soitti iltakelloja gallikanismille. Tuloksena oli Ranskan tasavallan maallistuminen ja vuonna 1905 tapahtunut täydellinen kirkon ja valtion ero. == Katso myös == *Anglikaaninen kirkko eli episkopaalinen kirkko == Lähteet == ==Aiheesta muualla== * Gallikaanisen kirkon viralliset sivut Luokka:Katolinen kirkko Ranskassa Luokka:Kristilliset kirkkokunnat
Muhammed Šemseddin Hafiz

Muhammed Šemseddin Hafiz (myös Háfez, ; noin 1324 Šīrāz, Persia – 1389 tai 1391 Šīrāz, Persia) oli persialainen runoilija ja suufilainen mystikko. == Elämä == Hafiz syntyi Šīrāzissa vuoden 1324 vaiheilla ja kuoli siellä eräiden tietojen mukaan 1389 tai 1391. Hänen elämästään on vain vähän varmaa tietoa, mutta runot paljastavat hänen oppineisuutensa. Kirjailijanimi Hafiz viittaa ulkoa oppimiseen, ehkä siihen, että hän osasi koko Koraanin ulkomuistista.Hafis, Semseddin Muhammed. Tietosanakirja, osa 2, palsta 1725. Tietosanakirja Osakeyhtiö, 1910. Hänen lyyriset romanttiset runonsa ovat Iranissa edelleen suosittuja, ja niitä on käytetty jopa iranilaisen rockmusiikin sanoituksina. Háfez on Persian merkittävin lyyrinen runoilija. Hän tulkitsi Koraania suufilaisen mystiikan kautta. Persiankielisellä alueella Hafizia pidetään paitsi runoilijana, myös mystikkona, jonka runous on Jumalan innoittamaa. Hän kirjoitti runoja viinistä, rakkaudesta ja luonnosta. Vaikka Havezin runoissa on luonnollista elämäniloa ja nautintoa, niitä tulkitaan allegorisesti siten, että ne kertovat taivaallisesta autuudesta. Hafizin vaikutus eurooppalaiseen runouteen on ollut merkittävä, ja muun muassa Johann Wolfgang von Goethe teki hänen teoksiaan tunnetuksi länsimaissa, samoin kuin Friedrich Rückert. Kootut runot ’Hafizin divaani’ käänsi englanniksi ensimmäisenä H. W. Clarke vuonna 1891. Hafiz on haudattu kotikaupunkiinsa Šīrāziin, jossa hänen mausoleumistaan on tullut suosittu pyhiinvaelluskohde. == Suomennettu tuotanto == * * == Lähteet == == Aiheesta muualla == Luokka:Persialaiset runoilijat Luokka:1320-luvulla syntyneet Luokka:1300-luvulla kuolleet Luokka:Seulonnan keskeiset artikkelit
Kassam-raketti

Kassam- eli Qassam-raketti on räjähteitä sisältävä ilmastointi-, vesijohto- tai viemäriputkista rakennettu kotitekoinen raketti, jonka pituus on 80-200 senttimetriä. Raketti on Israelia vastaan taistelevan palestiinalaisen asejärjestö Hamasin kehittämä. Kassam-raketista on kolme eri mallia, jotka kaikki ovat hyvin yksinkertaisia ja epätarkkoja, koska niistä puuttuu ohjausjärjestelmä. Kassam-raketti on varsin tehoton ase, sillä putken sisällä olevat räjähteet syttyvät jo laukaisuvaiheessa, minkä jälkeen putki lentää minne sattuu. Kassam-raketit ovat vaaraksi lähinnä silloin, kun ne törmäävät ihmiseen. Yli 8600 ammuttua Kassam-rakettia on onnistunut surmaamaan yhteensä vain 28 ihmistä. == Kassam-raketin historia == Lähes kaikki Kassam-raketit on ammuttu Gazan kaistalta. Gazan kaistaa ympäröi israelilaisten rakentama suoja- aita ja suoja-alue. Kassam-raketti kehitettiin ammuttavaksi suoja-alueen yli israelilaisiin kohteisiin. Raketit on nimetty Hamasin aseellisen siiven Izz al-Din al-Qassam -prikaatien mukaan, jotka on nimetty šeikki Izz al-Din al- Qassamin mukaan. Ensimmäiset Kassam-raketit ammuttiin lokakuussa 2001, mutta ne eivät kantaneet israelilaisten alueelle saakka vaan jäivät Gazan kaistalle. Ensimmäisen kerran Kassam-raketti iskeytyi Israelin alueelle 10. helmikuuta 2002. Israelilaiseen kaupunkiin Kassam osui ensimmäistä kertaa 5. maaliskuuta 2002. Kassam-raketti vaati ensimmäiset kuolonuhrit 28. kesäkuuta 2004. Tuhannen Israeliin päin ammutun Kassam-raketin raja ylittyi 9. kesäkuuta 2006. Pelkästään vuonna 2006 Israeliin ammuttiin yli tuhat Kassamia. Kassam-raketit ovat historiansa aikana surmanneet noin kymmenen israelilaista ja haavoittaneet lukuisia. == Kassam-rakettien mallit == Kassam 3 Kassam 2 Kassam 1 Pituus (cm) 200 180 80 Halkaisija (cm) 17 15 6 Paino (kg) 90 32 5,5 Räjähdekuorma (kg) 10-20 5-9 0,5 Kantomatka (km) 10-20 8-9,5 3-4,5 == Lähteet == * === Viitteet === == Aiheesta muualla == Luokka:Rakettiaseet Luokka:Hamas
Empoli FC

Empoli FC on italialainen jalkapalloseura, joka on kotoisin Empolin kaupungista Toscanasta. Seura on perustettu vuonna 1920, vaikkakin se pelasi ensimmäisen virallisen ottelunsa vasta seuraavana vuonna. Empoli FC on pelannut historiansa aikana ainoastaan yhdeksän kautta korkeimmalla sarjatasolla. Ensimmäisen kerran se nousi Serie A:han vuonna 1986. Kahden pääsarjakauden jälkeen se putosi alemmaksi ja vietti 1990-luvun alun Serie B:ssä ja Serie C:ssä. Luciano Spallettin johdolla seura nousi Serie A:han vuonna 1997 kahden kauden ajaksi. "Hissiseurana" se on esiintynyt senkin jälkeen. Vuonna 2002 se nousi Serie A:han, mutta jälleen vain kahdeksi kaudeksi. Seuraava paluu pääsarjaan tapahtui jo vuoden jälkeen kaudeksi 2005–2006, ja tällä kertaa pääsarjarupeama kesti kolme kautta, kunnes kaudella 2007–2008 seura sijoittui Serie A:ssa 18:nneksi ja putosi sarjasta. Seuran parhaat sijoitukset Serie A:ssa ovat kaudelta 2005–2006, jolloin se jalkapalloskandaalin jälkeen sijoittui lopulta sarjataulukossa kahdeksanneksi, ja kaudelta 2006–2007, jolloin sijoitus oli seitsemäs. == Kuuluisia pelaajia == * Gianluca Berti * Dario Dainelli * Antonio Di Natale * Johnny Ekström * Vince Grella * Vincenzo Montella * Marcelo Zalayeta * Max Tonetto * Luca Toni == Aiheesta muualla == * Virallinen sivu Luokka:Italialaiset jalkapalloseurat Luokka:Empoli
Arne Jacobsen

Arne Emil Jacobsen (11. helmikuuta 1902 Kööpenhamina – 24. maaliskuuta 1971 Kööpenhamina) oli tanskalainen arkkitehti ja huonekalusuunnittelija, tanskalaisen modernismin kärkinimi. Arne Jacobsen Design Museum. Arkkitehtina Jacobsenin tunnetuimpia töitä ovat valkea, funktionalistinen Bellavista- kerrostaloalue Klampenborgissa (1933–1934), Bellevue-teatteri (1935–1936), Århusin kaupungintalo (1939–1942), Søllerødin kaupungintalo (1940–1942), Söholmin paritalot Klampenborgissa (1950–1954), Rødovren kaupungintalo (1957), Glostrupin kaupungintalo (1958), Munkegårdin koulu Kööpenhaminassa (1955–1959), SAS Royal Hotel Kööpenhaminassa (1958–1960), Tomin suklaatehtaat Ballerupissa (1961), Tanskan kansallispankki (1965), sekä St Catherine’s College Oxfordissa (1964–1966). Muurahais-tuoli () on Jacobsenin tunnetuin huonekalu. Kaksi muuta tuolia, Muna ja Joutsen, on tehty alun perin osaksi Kööpenhaminan SAS Royal Hotelin sisustusta. Hän suunnitteli myös astioita, ja elokuvassa 2001: Avaruusseikkailu nähdään Jacobsenin suunnittelemat lusikat. == Lähteet == == Aiheesta muualla == * Jacobsenin 100-vuotisjuhlasivut. Luokka:Tanskalaiset arkkitehdit Luokka:Vuonna 1902 syntyneet Luokka:Vuonna 1971 kuolleet Luokka:Tanskalaiset muotoilijat
Jatkoaika (täsmennyssivu)

Jatkoaika voi tarkoittaa seuraavia: * jatkoaika, joidenkin urheilulajien lisäaika, joka pelataan kun ottelussa varsinaisen peliajan jälkeen vallitsee tasatilanne * Jatkoaika.com, jääkiekkoaiheinen internet-portaali * Jatkoaika, suomalainen 1960-luvun televisiosarja.
Koproliitti

Koproliitti on fossilisoitunutta ulostetta. Sana tulee kreikan kielen sanoista κοπρος/kopros (uloste) ja λιθος/lithos (kivi). Koproliitti on tärkeä lähde paleontologiselle, arkeologiselle ja antropologiselle tutkimukselle, sillä se antaa tietoa koproliitin alun perin ulostaneen eliön ruokavaliosta. == Lähteet == == Aiheesta muualla == Luokka:Fossiilit Luokka:Uloste
Kazagumo

Kazagumo (, tuulipilvi) oli keisarillisen Japanin laivaston Yūgumo-luokan hävittäjä toisessa maailmansodassa. == Palvelus == Alus osallistui Midwayn taisteluun sisaralustensa Akigumon, Makigumon ja Yūgumon kanssa 10. hävittäjälaivueessa. Japanin laivaston uudelleen ryhmittyessä se liitettiin laivueen mukana Japanin 3. laivastoon, jossa se osallistui Guadalcanalin maihinnousuun ja joukkojen huoltoon.Whitley 1988, s. 203. Laivueen mukana alus osallistui Salomonin saarten tapahtumiin suojaten saattueita ja tukien maavoimia. Se oli lokakuussa laivueen mukana Santa Cruz -saarten taistelussa. Kesällä 1943 alus siirrettiin pohjoisemmaksi tukemaan Kiskan evakuointia. Syyskuussa se kuitenkin osallistui laivueen mukana Salomonin saarten evakuointiin, jolloin se osallistui Vellan lahden taisteluun.Whitley 1988, s. 204. Alus suojasi 8. kesäkuuta 1944 Myōkōa ja Haguroa niiden miehistönkuljetusmatkalla Davaosta Biakiin, kun Yhdysvaltain laivaston sukellusvene USS Rake upotti torpedoimalla Kazagumon Davaon lahden suulla. Asagumon miehistö pelasti 133 eloonjäänyttä. == Lähteet == * * === Viitteet === ==Aiheesta muualla== *CombinedFleet.com: Yūgumo-luokan hävittäjät *CombinedFleet.com: Kazagumon historia Luokka:Filippiinienmeren hylyt Luokka:Yūgumo-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Jouni Tossavainen

Jouni Antero Tossavainen (s. 10. lokakuuta 1958 Tervo) on suomalainen runoilija ja prosaisti. Tossavainen on koulutukseltaan filosofian maisteri. Hän työskenteli kulttuuritoimittajana ja toimitussihteerinä Savon Sanomissa vuoteen 2000. Tossavainen sai Tampereen kaupungin kirjallisuuspalkinnon vuonna 1985 eikoisteoksellaan Juoksijan testamentti, Kuopion kaupungin Martti Merenmaa -stipendin 1986 ja Minna-palkinnon 1989. Vuonna 2015 juoksija Hannes Kolehmaisesta kertovalle romaanille New Yorkin Lentävä suomalainen myönnettiin Savonia-kirjallisuuspalkinto. Runoteos "Metsännenä" oli Savonia- palkintoehdokkaana vuonna 1990 ja romaanit "Koulu" 2009, Kesäpäivä 2013 ja "Taistelevat metsot" 2020. == Teokset == * * * * * * * * * * * * * * * * * Kerro (partituuri), Lulu 2007. * * * * * * * * * * *Pojan usko. Helsinki. Aviador, 2021. ISBN 978-952-3810-37-2. * * == Lähteet == == Aiheesta muualla == * Kirjoittajan päiväkirja blogi. * Jouni Tossavainen Kirjasampo.fi:ssä. * New Yorkin Lentävän suomalaisen blogi Hannes Kolehmainen. * Poetry Slam -blogi Runopuulaaki. * Kerro (partituuri) . * Tossavaisen gradu. * Jouni Tossavainen haastattelussa Prosak-proosaklubilla, Kirjastokaista-video. * Jouni Tossavainen lukee teostaan Sivullisia Prosak-proosaklubilla, Kirjastokaista- video. * Jouni Tossavainen lukee äänkirjaa Kuoharit. Luokka:Suomalaiset kirjailijat Luokka:Suomalaiset runoilijat Luokka:Vuonna 1958 syntyneet Luokka:Elävät henkilöt
Villakuore

Villakuore (Mallotus villosus) on suurissa parvissa elävä kuorekaloihin kuuluva lähinnä kuoretta muistuttava arktinen kalalaji. Se on sukunsa Mallotus ainoa laji. Kalan levinneisyysalue on koko Pohjoinen jäämeri. Alalaji villosus elää Atlantin valtameren pohjoisosissa. Jäämerellä erityisen runsaasti kalaa on Newfoundlandin ja Islannin vesillä sekä Barentsinmerellä. Alalaji socialis elää Tyynen valtameren pohjoisosissa Beringinsalmesta etelään Japanin ja Vancouverin seuduille asti. Kalaa on ihmisravinnoksikin käytetty säilöttynä, kalapuikkoina ja sen keltainen ja pienirakeinen mäti on arvostettuakin. Lisäksi villakuoreesta valmistetaan kalajauhoa. Kala on myös oivallinen täky turskanpyynnissä.Raholan syötävät sanat Hylkeet, valaat ja monet vesilinnut kuten lokit syövät runsaasti villakuoretta, joten sen ekologinen merkitys on suuri. == Lähteet == Luokka:Kuorekalat
Makigumo

Makigumo (, ’untuvapilvi’) oli keisarillisen Japanin laivaston Yūgumo-luokan hävittäjä toisessa maailmansodassa. == Valmistus == Alus tilattiin Fujinagatalta. Se laskettiin vesille 5. marraskuuta 1941 ja otettiin palvelukseen 14. maaliskuuta 1942 Maizurun telakalla ensimmäisenä päällikkönään Fujita Isamu. == Palvelus == Palvelukseen otettaessa alus liitettiin 10. hävittäjäviirikköön, joka liitettiin 10. huhtikuuta 1. lentolaivaston 10. hävittäjälaivueeseen. Alus suojasi 4.–5. kesäkuuta amiraali Nagumon iskuosastoa Midwayn taistelussa. Aluksen miehistö avusti Kazagumoa pelastamaan lentotukialus Hiryun eloonjääneet, minkä jälkeen vaurioitunut alus upotettiin torpedoimalla. Makigumo vaurioitui lievästi pelastustoimessa. Alus suojasi 24. kesäkuuta – 7. heinäkuuta Ominaton edustalla olevaa laivastoa. Se siirrettiin 14. heinäkuuta laivueensa mukana Japanin 3. laivastoon. Alus lähti 16. elokuuta Kuresta suojaten laivastoa Trukille. Se suojasi 24. elokuuta amiraali Nagumon iskuosastoa Itäisten Salomonien taistelussa. Alus oli laivaston mukana, kunnes se purjehti 29. syyskuuta – 1. lokakuuta Trukilta Shortlandsiin. Alus kuljetti 3., 6. ja 9. lokakuuta joukkoja Guadalcanalille. Alus lähti 10. lokakuuta Shortlandsilta liittyäkseen Salomonsaarten pohjoispuolella olevaan laivastoon. Alus suojasi 26. lokakuuta amiraali Aben osastoa Santa Cruz -saarten taistelussa. Alus upotti Akigumon kanssa torpedoimalla Yhdysvaltain laivaston lentotukialus USS Hornetin. Alus suojasi 3.–5. marraskuuta Suzuyaa ja Mayaa Trukilta Shortlandsiin. Alus kuljetti 10. marraskuuta joukkoja Guadalcanalille. Se suojasi 13.–14. marraskuuta amiraali Nishimuran tykistöosastoa Guadalcanalin taistelussa. Alus pelasti 14. marraskuuta Kazagumon kanssa Kinugazan eloonjääneet. Alus suojasi 16.–17. marraskuuta Chokaita Shortlandsilta Rabauliin, josta se kuljetti joukkoja Bunaan. Alus kuljetti 22. marraskuuta uudelleen joukkoja Bunaan. Se kuljetti 28.–29. marraskuuta joukkoja Bunaan, mutta ilmahyökkäys keskeytti operaation. Alus kärsi lieviä vaurioita lähelle osuneesta pommista sekä tulipalosta. Makigumo suojasi 16.–21. joulukuuta joukkojenkuljetusalus Kiyozumimarua Rabaulista Wewakille ja takaisin. Alus matkasi 23.–29. joulukuuta Trukilta Japaniin, jossa se siirrettiin telakalle huoltoon. Palvelukseen palattuaan Makigumo siirtyi 9.–27. tammikuuta 1943 Japanista Trukin ja Rabaulin kautta Shortlandsiin. Alus oli 1. helmikuuta Guadalcanalin taisteluiden jälkeen evakuoimassa sotilaita saarelta, kun se osui miinaan väistellessään Yhdysvaltain laivaston partioveneen hyökkäystä. Räjähdyksessä sai surmansa kolme ja haavoittui seitsemän miehistönjäsentä. Yūgumon miehistö pelasti 237 eloonjäänyttä, yhtenä heistä komentaja Fujitan. Yūgumo upotti torpedoimalla Makigumon, joka upposi noin viisi kilometriä Savon saarelta lounaaseen. == Lähteet == * * === Viitteet === Luokka:Tyynenmeren hylyt Luokka:Yūgumo-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Vantaan Sanomat

Vantaan Sanomat on kaupunkilehti, joka ilmestyy Vantaalla kerran viikossa, keskiviikkoisin. Vantaan Sanomia julkaisee Etelä-Suomen Media Oy, joka kuuluu Keskisuomalainen-konserniin. Lehden painopaikka on SLY-Lehtipainot Oy. Muita saman julkaisijan paikallislehtiä pääkaupunkiseudulla ovat Helsingin Uutiset, Länsiväylä (jakelualueena Espoo, Kauniainen, Kirkkonummi), Keski-Uusimaa (Tuusula, Kerava, Järvenpää, Sipoo), Nurmijärven Uutiset ja Sipoon Sanomat. == Historia == Ensimmäinen lehti ilmestyi Helsingin Seutu -nimisenä tabloidkokoisena lehtenä 31. elokuuta 1967, ja sen painos oli 27 000 kappaletta. Sitä jaettiin Itä-Vantaalle, kun taas 1970 perustettua Etelä- Vantaata jaettiin Länsi-Vantaalle. Lehti ilmestyi aluksi kerran viikossa. Perustaja ja ensimmäinen päätoimittaja oli Tom Järnefelt. Vuonna 1968 lehti alkoi ilmestyä kaksi kertaa viikossa. Vuonna 1972 lehden omistajaksi tuli Keski-Uusimaa Oy. Vuonna 1979 lehden koko muuttui normaaliin sanomalehtikokoon, ja se alkoi ilmestyä kolme kertaa viikossa. Vuonna 1980 lehden nimi muuttui Vantaan Seuduksi. Vantaan Sanomat syntyi 1992 kahden paikallislehden, Vantaan Seudun ja Etelä-Vantaan, yhdistyessä. Heinäkuusta 2019 lähtien lehden päätoimittajana on toiminut Mia Lindström. Keväästä 2020 lähtien lehden toimitus on työskennellyt Jokiniemen Tikkurilan rautatieaseman vieressä osoitteessa Väritehtaankatu 8. Vantaan Sanomat alkoi julkaista Selkovantaalainen-nimistä selkokielistä kuukausiliitettä lokakuussa 2022, joka laajeni koko pääkaupunkiseudun kattavaksi Selkomedia-lehdeksi lokakuussa 2024. Ennen Tikkurilan aseman naapuriin muuttoaan toimitus sijaitsi Vantaan Veromiehessä osoitteessa Rälssitie 7a. Lehden verkkosisällöt muuttuivat maksullisiksi 8. tammikuuta 2025 alkaen. Samalla toimituksen henkilöstömäärä nousi kuudesta yhdeksään. ==Lähteet== * Vantaan Sanomat 31.8.2007 40-vuotisjuhlanumero === Viitteet === ==Kirjallisuutta== * == Aiheesta muualla == *Vantaan Sanomien kotisivu Luokka:Suomalaiset kaupunkilehdet Luokka:Vantaalaiset sanomalehdet Luokka:Jokiniemi Luokka:Veromies
Déspoina Vandí

thumb|Déspoina Vandí. Déspoina Vandí (, kansainvälisesti usein Despina Vandi; syntyjään Déspoina Maléa, Δέσποινα Μαλέα, s. 22. heinäkuuta 1969 Tübingen, Länsi-Saksa) on Saksassa syntynyt kreikkalainen laulaja. Vandí syntyi Saksassa, mutta hänen perheensä oli kreikkalainen ja muutti takaisin Kreikkaan Vandín ollessa 6-vuotias. Vandí opiskeli Thessalonikin yliopistossa psykologiaa, filosofiaa ja kasvatusoppia. Hän julkaisi ensimmäisen albuminsa vuonna 1994. Nykyään hänellä on myös kansainvälinen ura. == Diskografia == === Studioalbumit === * Géla mou (Γέλα μου, 1994) * Eséna periméno (Εσένα περιμένω, 1996) * Déka entolés (Δέκα εντολές, 1997, myi tuplaplatinaa) * Profiteíes (Προφητείες, 1999, myi triplaplatinaa) * Geia (Γεια, 2001, myi nelinkertaista platinaa) * Geia Collector's Edition (2002, myi viisinkertaista platinaa) * Stin avlí tou Paradeísou (Στην αυλή του Παραδείσου, 2004, myi tuplaplatinaa) * Special Edition - Stin avlí tou Paradeísou (2005, myi triplaplatinaa) === Singlet === * "Spánia" (Σπάνια) * "Ypoféro" (Υποφέρω) * "Ánte geia" (Άντε γεια) * "Geia" (Γεια / Gia) * "Opa opa" * "Come Along Now" * "Jambi" === Kokoelmat ja sekalaista === * The Best of * Gia Collector's Edition * Live * Ta laïká tis Déspoinas (Τα λαϊκά της Δέσποινας) * Ballads * Déspoina Vandí (Δέσποινα Βανδή) * Stin avlí tou Paradeísou Special Edition == Aiheesta muualla == * Viralliset sivut Luokka:Elävät henkilöt Luokka:Kreikkalaiset laulajat Luokka:Vuonna 1969 syntyneet
Aritmeettinen sarja

Aritmeettinen sarja on ääretön summalauseke, jonka jokaisen kahden peräkkäisen termin erotus on vakio. Aritmeettisen sarjan termit siis muodostavat aritmeettisen jonon. Esimerkki aritmeettisesta sarjasta on 1 + 2 + 3 + 4 + \dots, jossa termien välinen vakioerotus on 1. Toinen esimerkki on 2{,}0 + 1{,}5 + 1{,}0 + 0{,}5 + \dots, jossa vakioerotus on −0,5). ==Aritmeettisen sarjan summa== Sarja 0 + 0 + 0 + \dots on ainoa suppeneva aritmeettinen sarja. Sarjan summa on 0. Kaikilla muilla aritmeettisilla sarjoilla on epäoleellinen raja-arvo \pm \infty, eli sarjat hajaantuvat. ==Lausekkeita aritmeettiselle sarjalle== *n:s termi: a_n = a_1 + (n - 1)d \qquad \mbox{(1)} \,\\!, missä d = peräkkäisten termien erotus *Ensimmäisten n termin summa: S_n = a_1 + a_2 + a_3 + \dots + a_n = \frac{n(a_1 + a_n)}{2} = \frac{n(2a_1 + (n - 1)d)}{2} :Todistus 1: Geometrisesti Sn on kolmiomaisen alueen ala, joka koostuu pylväistä, joiden korkeus on an ja leveys 1. Tämä johtaa triviaalisti kaavaan S_n = \frac{n(a_1 + a_n)}{2}. :Todistus 2: Kirjoitetaan Sn kahdella eri tavalla käyttäen kaavaa (1): :: S_n = (a_1) + (a_1+d) + (a_1+2d) + \dots + (a_1+(n-2)d) + (a_1+(n-1)d) \qquad \mbox{(2)} :: S_n = (a_n-(n-1)d) + (a_n-(n-2)d) + \dots + (a_n-2d) + (a_n-d) + (a_n) \qquad \mbox{(3)} ::Lasketaan yhteen (2) + (3), jolloin kaikki d:t kumoutuvat pois: :: 2S_n = n(a_1 + a_n) \,\\! ::: \Rightarrow \ S_n = \frac{n( a_1 + a_n)}{2}. ::□ Aritmeettisen sarjan summalle S_n kaikilla n:n arvoilla pätee: : S_{3n} = 3(S_{2n}-S_n) ==Katso myös== *Geometrinen sarja ==Lähteet== ; Viitteet ==Kirjallisuutta== * ==Aiheesta muualla== *Alkulukujen esiintyminen aritmeettisina jonoina Luokka:Algebra Luokka:Matemaattiset sarjat
Penni

Penni (, , ) on länsimainen rahan nimi. Pennit tulivat ensin käyttöön Englannissa ja Saksassa vastaten muualla käytettyä denaaria. Englannissa ja Yhdistyneessä kuningaskunnassa penni oli vuosisatojen ajan 1/12 šillinkiä eli 1/240 puntaa. Vuoden 1971 Decimal Day -rahauudistuksessa tuli käyttöön uusi penni, joka on 1/100 puntaa.Encyclopaedia Britannica, 15th edition, vol. 9 (Otter-Rethimnon), art. Pound Sterling. Encycloaedia Britannica Inc., 1985. ISBN 0-85229-423-9. Saksasta penni saapui Suomeen markan osaksi. Suomessa pennit jäivät vähitellen käytöstä, mutta vuoden 1962 rahauudistus palautti pennijaon siten, että siihenastisesta markasta (vanhasta markasta) tuli penni, siihenastisesta sadasta markasta (vanhasta markasta) yksi markka ja niin edelleen. Ennen euron käyttöönottoa penni oli sekä Suomessa että Saksassa 1/100 markkaa. Vuosina 1919–1928 yksi Viron markka oli sata penniä. == Kuvagalleria == Kuva: Great Britain, twopence 1797 - George III.jpg|2 penniä 1797, Iso-Britannia, Yrjö III. Kupari Kuva: Penny Great Britain, 1858, Victoria.jpg|Penni 1858, Yhdistynyt kuningaskunta, Viktoria Kuva: 25_penniä.jpg|Suomen suuriruhtinaskunnan 25 pennin kolikko vuodelta 1899 Kuva: Grand Duchy of Finland, 1915 - 5 penny, Nicholas II.jpg|Suomen suuriruhtinaskunnan 5 pennin kolikko vuodelta 1915 == Lähteet == == Aiheesta muualla == Luokka:Euroopan rahayksiköt Luokka:Historialliset rahayksiköt
Kauppilanmäen rautatieasema

Kauppilanmäen rautatieasema () on Suomen rataverkon liikennepaikka Sonkajärven kunnassa Pohjois-Savossa aivan Vieremän kunnanrajan tuntumassa rataosalla . Liikennepaikan etäisyys Helsingin päärautatieasemalta on 568,8 ratakilometriä mitattuna Pieksämäen rautatieaseman kautta. Kauppilanmäen asemalla työskenteli Suomen ensimmäinen naispuolinen asemapäällikkö Milly Tojkander 1916–1920.Rautatiemuseo : Asemapäällikkö Kauppilanmäen vuonna 1904 valmistuneen asemarakennuksen on suunnitellut Rautatiehallituksen tuolloinen pääarkkitehti Bruno Granholm, ja se noudattelee rataosan muiden asemarakennusten kansallisromanttista tyylisuuntaa. Rakennusta on laajennettu vuonna 1934. Matkustajaliikenteen pysähdykset Kauppilanmäessä lakkautettiin vuonna 1978. Nykyisin Kauppilanmäen liikennepaikka toimii ainoastaan raakapuun kuormausasemana. Sähköistystöiden aikana liikennepaikka toimi myös junasuorituspaikkana. Syyskuussa 2006 rataosuuden Iisalmi–Kontiomäki kauko- ohjaukseen siirtymisen myötä Kauppilanmäki jäi välisuojastuspisteeksi, jolla ei voida järjestää junien kohtaamisia, koska liikenteenhoitohenkilöstöä ei ole. ==Lähteet== Luokka:Pohjois-Savon rautatieliikennepaikat Luokka:Sonkajärven rakennukset ja rakennelmat Luokka:Sonkajärven liikenne Luokka:Bruno Granholmin suunnittelemat rakennukset
Excite Truck

Excite Truck on Wiille vuonna 2006 julkaistu ajopeli. Peli esiteltiin ensi kerran vuoden 2006 E3-messuilla, ja sitä pelataan Wiin liikkeentunnistavalla ohjaimella. Euroopassa peli julkaistiin vasta helmikuussa 2007. == Pelaaminen == Excite Truck ei käytä Wiin ohjaimen nunchuk-lisäosaa, sillä autoa ohjataan pelkästään Wii remotella. Ohjainta pidetään kädessä poikittain kuten NES Virtual Console -peleissä. Auton kääntyminen hoidetaan kääntämällä ohjainta ratin tapaan, kaasu ja jarru 1- ja 2- näppäimiä painelemalla, ja suurten hyppyjen alastulo neljälle renkaalle ohjainta kääntelemällä oikeaan asentoon. Suuntanäppäimiä käytetään turboboostiin. Pelin maasto muuttuu pelin aikana pelaajan koskettaessa (!) kytkimeen, tehden pelaamisesta entistäkin jännittävämpää. Tärkeintä pelissä ei ole vain tulla ensimmäisenä maaliin vaan kerätä pisteitä erillisista tempuista kuten sivuluisun vetämisestä mutkissa (Drift), pitkistä hypyistä (Air), auton pyörittämisestä ilmassa (Air Spin), puiden läheltä ajamisesta (Tree Run), vastustajien lennättämisestä ilmaan muokkaamalla maastoa (Truck Throw), Peräkkäisistä turbohypyistä (Jump Combo), Muiden autoihin törmäilystä (Truck Smash), ja muihin esineisiin ja asioihin törmäilystä (Nice Crash) sekä Renkaiden läpi hyppäämisestä (Rings). Ensimmäisenä maaliintulemisesta saa 50 pistettä, toisena 25 pistettä, kolmantena 15, neljäntenä 10, viidentenä 5 ja kuudentena 0. Ensimmäisellä pelikerralla pelin kysyttyä nimeä ja tehtyä tallennuksen Wiin muistiin, on pelaajan tehtävä muutamia harjoituksia, ennen kuin pääsee pelaamaan varsinaista peliä. Kun harjoitukset on tehty, voi alkaa pelata yksinpeliä, tai suoraan kaksinpeliä. == Ominaisuudet == Excite Truck on Wiin ensimmäinen peli, jossa voi käyttää omia MP3-tiedostojaan SD-muistikortilta pelin omien musiikkien sijaan. Pelissä on myös jaetun ruudun kaksinpeli. Moninpelissä voi olla vain kaksi pelaajaa kerrallaan eikä tietokoneohjattuja autoja voi ottaa mukaan. Pelissä on neljä varsinaista Cupia, Bronze, Silver, Gold ja Platinum, jotka saa avattua saamalla aina tarpeeksi pisteitä edellisestä Cupista. Kun normaalilla vaikeustasolla saa S-arvosanan kaikista cupeista, aukeaa pelattavaksi Super Excite-vaikeustaso. Kun kaikki vaikeammat Cupit on voitettu, aukeaa vielä piilotettu Diamond Cup. Kun kaikista Cupeista on saatu S-arvosana, aukeaa mirror mode, jossa radat ovat peilattuja. == Palkinnot ja arvostelut == * E3 2006 Game Critics Awards: Best Racing Game (suom. paras ajopeli)http://www.gamecriticsawards.com/2006winners.html Arvostelut: * Gamespot: 6.8/10 * Game Informer: 7.75 * IGN.com: 8.0/10 * Nintendo Power: 8.5/10 * X-Play: 4 out of 5 == Katso myös == * Excitebike == Lähteet == * Excite Truck -peli ohjekirjoineen === Viitteet === == Aiheesta muualla == * Excite Truck Nintendo.com-sivustolla Luokka:Wii-pelit Luokka:Ajopelit Luokka:Vuoden 2007 videopelit
KPL

Lyhenne kpl, Kpl tai KPL voi tarkoittaa: * kpl, kappalemäärän lyhenne * Kpl, Kauppilanmäen rautatieaseman liikennepaikkalyhenne * KPL, Kids Programming Language, lapsille suunniteltu ohjelmointikieli * KPL, Kouvolan Pallonlyöjät, pesäpallojoukkue
John Knox

John Knox (noin 1514 Gifford – 24. marraskuuta 1572) oli skotlantilainen uskonpuhdistaja. == Elämäkerta == John Knox opiskeli Glasgow’ssa ja toimi sen jälkeen St Andrewsin yliopiston teologian ja filosofian opettajana. Tällöin hän huomasi perehtyessään kirkkoisien, erityisesti Hieronymuksen ja Augustinuksen, kirjoituksiin, että kirkon opit poikkesivat monessa suhteessa heidän ja Raamatun opeista. Uskonpuhdistajien kirjoitukset ja George Wishartin saarnat tekivät hänestä uskonpuhdistuksen kannattajan. Tällöin hänet erotettiin toimestaan ja hän siirtyi opettajaksi St Andrewsin linnoitukseen, joka oli uskonpuhdistuksen kannattajien hallussa. Leskikuningatar Maria Guisen joukot kuitenkin valtasivat linnan, jolloin Knox vangittiin ja tuomittiin kahden vuoden kaleeriorjuuteen Roueniin. Vapauduttuaan hän toimi vuosina 1549–1554 saarnaajana Englannissa, missä kuningas Edvard VI piti häntä suuressa arvossa. Kuningatar Marian noustua valtaan ja ryhtyessä palauttamaan katolisuutta maahan Knox pakeni mannermaalle oleskellen useita vuosia muun muassa Saksassa ja Genevessä, missä hän tutustui Jean Calviniin, jonka innokas kannattaja hänestä tuli. Vuonna 1559 Knox palasi Skotlantiin, missä hän ryhtyi voimakkaasti ajamaan uskonpuhdistuksen asiaa. Lopulta Skotlannin parlamentti hyväksyi vuonna 1560 Knoxin uskontunnustuksen, joka oli ankaran kalvinilainen. Katolilaismielisen Maria Stuartin noustua vuonna 1561 valtaan Knox ryhtyi useaan otteeseen saarnoissaan henkilökohtaiseen hyökkäykseen kuningatarta vastaan. Tämä saattoi Knoxin hengen useasti vaaranalaiseksi. Kuningatar kukistui vuonna 1567, mihin myös Knox oli ollut osaltaan vaikuttamassa. Tämä teki hänestä katolilaisten keskuudessa hyvin vihatun, minkä vuoksi hänen ystävänsä asettivat hänen turvakseen henkivartijoita. Vuonna 1572 Knox kuoli. Vielä viimeisinä vuosinaan hän joutui useisiin kiistoihin vastustajiensa kanssa. == Aiheesta muualla == Luokka:Uskonnolliset julistajat Luokka:Skotlantilaiset teologit Luokka:Skotlantilaiset henkilöt Luokka:Reformoidut teologit Luokka:Seulonnan keskeiset artikkelit
Oulipo

Oulipo,Oulipo, Site officiel. Viitattu 28.5.2023 lyhenne sanoista Ouvroir de littérature potentielle, ’kokeellisen’ tai ’potentiaalisen kirjallisuuden työpaja’. Sen perustivat kirjailija Raymond Queneau (1903–1976) ja matemaatikko François Le Lionnais (1901–1984) vuonna 1960. Oulipon jäsenet pyrkivät kehittämään kielellisiä kokeiluja, jotka perustuivat johonkin rajoitteeseen, jota tuli noudattaa mahdollisimman tiukasti.Lukijalle. Teoksessa: 101 tapaa tappaa aviomies, s. 12–14. Queneaun mukaan potentiaalisuus on kaiken kirjallisuuden perusluonne. Oulipo-kirjailijat etsivät uusia muotoja ja rakenteita sekä leikkivät kielellä. Tunnettuja Oulipo-kirjailijoita ovat Italo Calvino (1923–1985) ja Georges Perec (1936–1982), jonka Häviäminen on työpajan tunnetuin materialisoituminenHerman Raivio, Varastettu kirjain. Suomen Kuvalehti 20/2023 s. 54 Näköislehti tilaajille. Suomessa oulipolilaisia rajoituksia ovat soveltaneet muun muassa Laura Lindstedt ja Sinikka Vuola teoksessaan 101 tapaa tappaa aviomies (Siltala, 2022)101 tapaa tappaa aviomies. Oulipo on saanut paljon seuraajia. Kirjallisuudesta alkanut kokeileva taide on laajentunut muillekin aloille: * OuPeinPo (Pein tulee sanasta "peinture" eli maalaustaide), * OuCuiPo (Cui tulee sanasta "cuisine" eli keittiö), * OuBaPo (Ba tulee sanasta Bande dessinée eli sarjakuva), * OuMuPo (Mu tulee sanasta "musique" eli musiikki) ja * OuPhoPo (Pho tulee sanasta "photographie" eli valokuvaus). * Infolipo puolestaan on digitaalisen taiteen ja kirjallisuuden työpaja. ==Kirjallisuutta== * Juri Joensuu, Menetelmät, kokeet, koneet (2012) väitöskirja * Menetelmällisen kirjallisuuden antologia, toim. Teemu Ikonen (2018). *Oulipo, La littérature potentielle (1973) Paris: Gallimard. *Atlas de littérature potentielle (1981) Paris: Gallimard. *Oulipo. A Primer of Potential Literature. (1986) Translated and edited by Warren F. Motte Jr. Lincoln and London: University of Nebraska Press *Oulipo Compendium (1998) Edited by Harry Mathews and Alastair Brotchie. London: Atlas Arkhive Six. Documents of the Avant-Garde. ==Lähteet== * Laura Lindstedt ja Sinikka Vuola, Lukijalle. Teoksessa: 101 tapaa tappaa aviomies, s. 12–14. Siltala 2022. ISBN 978-952-234-806-7 ===Viitteet=== Luokka:Kirjalliset suuntaukset
Vision (sarjakuvahahmo)

Vision on Marvel-kustantamon sarjakuvahahmo, supersankari, Kostajat-ryhmän pitkäaikainen jäsen. Hänen ensiesiintymisensä tapahtui lokakuussa 1968 lehden The Avengers numerossa 57. Vision on mutkikkaasti rakennettu, ihmismäinen androidi. Hänen logiikkakeskeinen ajattelunsa tuo mieleen Star Trek sarjan Spockin, toisen 1960-luvun tieteistarinoiden luomuksen. Visionin sarjakuvakertomukset keskittyvätkin suurimmaksi osaksi siihen, miten koneälyllä varustettu olento pärjää ihmisten emootioiden täyttämässä maailmassa. Visionin loivat käsikirjoittaja Roy Thomas ja taiteilija John Buscema. Ennen nykyistä Visionia, samanniminen supersankari oli esiintynyt vuosikymmeniä sitten. Tämän ulkoavaruudesta saapuneen Visionin loi Jack Kirby ja Joe Simon. Roy Thomas perusti kenties hahmonsa vanhempaan Visioniin. == Historia == Visioniksi myöhemmin kutsuttu olento sai alkunsa pahansuovan robotti Ultronin laboratoriossa. Ultron aikoi käyttää luomustaan omaa luojaansa Henry Pymiä vastaan. Visionin keho muokattiin Phineas T. Hortonin luomasta Ihmissoihtu-androidista. Vision kuitenkin kapinoi "isäänsä" vastaan ja liittyi Kostajiin. Myöhemmin hänen ja Purppuranoidan välille kehkeytyi romanssi. Vision ja Purppuranoita avioituivat ja saivat Mefiston luomassa valetodellisuudessa kaksoset, jotka myöhemmin uudelleensyntyivät todellisuuteen eri vanhemmille, ryhtyen teini-ikään vartuttuaan supersankareiksi nimillä Wiccan ja Nopeus. == Voimat & varusteet == Vision kykenee muuttamaan tiheyttään sekä käyttämään energiaiskuja. == Vision muissa medioissa == === Televisio === Vision on keskeisessä osassa Disney+-sarjoissa WandaVision (2021) ja Vision Quest (2026). === Videopelit === Vision esiintyy videopelissä Marvel: Ultimate Alliance NPC-hahmona. == Hahmoa näytelleet == Vuodet Näyttelijät Sarjat Elokuvat Videopelit 1999–2000 Ron Rubin Avengers 2006 Roger Rose Marvel: Ultimate Alliance 2008 Shawn MacDonald Next Avengers: Heroes of Tomorrow 2015–2016, 2018, 2021, 2026 Paul Bettany WandaVision What If...? Vision Quest Avengers: Age of Ultron Captain America: Civil War Avengers: Infinity War Luokka:Marvel-universumin supersankarit Luokka:Kostajat Luokka:Puolustajat Luokka:Marvel-universumin robotit Luokka:Marvel-universumin yli-inhimillisen voimakkaat henkilöt
Kållandsö

Kållandsö on Ruotsin suurimman järven, Vänernin, toiseksi suurin saari Torsön jälkeen. Noin 57 neliökilometrin laajuinen saari sijaitsee Lidköpingin kunnan alueella. Se on hyvin suosittu veneilijöiden keskuudessa, varsinkin lähistöllä sijaitsevan laajan Ekensin saariston vuoksi. Saaren nähtävyyksiin kuuluu myös keskiaikainen Läckön linna, joka on avoinna yleisölle. ==Aiheesta muualla== * Kirkoista tietoa * Archipelago.nu Luokka:Vänernin saaret Luokka:Lidköpingin kunta
Moskovan Spartak

Moskovan Spartak tarkoittaa seuraavia Moskovassa toimivia urheiluseuroja: * FK Spartak Moskova, jalkapallo * HK Spartak Moskova, jääkiekko.
Dimítris Mitrópoulos

Dimítris Mitrópoulos (, 1. maaliskuuta 1896 – 2. marraskuuta 1960) oli kreikkalaissyntyinen kapellimestari, pianisti ja säveltäjä. Vuodesta 1946 lähtien hän oli Yhdysvaltain kansalainen. Mitrópoulos syntyi Ateenassa ja opiskeli Ateenan konservatoriossa, Brysselissä ja Berliinissä. Häntä opetti muiden muassa Ferruccio Busoni. Vuosina 1921–1925 Mitrópoulos avusti Erich Kleiberia Berliinin valtionoopperan kapellimestarina. Yhdysvalloissa hän debytoi vuonna 1936 johtamalla Bostonin sinfoniaorkesteria. Pian hän muutti Yhdysvaltoihin ja vuonna 1946 hän sai maan kansalaisuuden. Vuosina 1937-1949 Mitrópoulos toimi Minneapolisin sinfoniaorkesterin ylikapellimestarina. Tämän jälkeen hän aloitti työskentelyn New Yorkin filharmonikkojen kanssa. Hän toimi sen ylikapellimestarina vuodesta 1951 vuoteen 1957, jolloin hänet korvasi Leonard Bernstein. Mitrópoulos kuoli Milanossa 64-vuotiaana. Säveltäjänä Mitrópoulos keskittyi muun muassa orkesteri- ja soolopianomusiikkiin. Hän myös sovitti joitakin Johann Sebastian Bachin urkuteoksia sinfoniaorkesterille. Hän soitti piano-osuuden Ernst Krenekin pianokonserton kantaesityksessä ja sen lisäksi esimerkiksi Roger Sessionsin ja Peter Menninin kappaleita. Luokka:Kreikkalaiset kapellimestarit Luokka:Kreikkalaiset pianistit Luokka:Kreikkalaiset säveltäjät Luokka:Vuonna 1896 syntyneet Luokka:Vuonna 1960 kuolleet
Science fiction -taide

Science fiction -taide eli scifi-taide liittyy tieteiskuvitelmiin. Tyypillisiä ovat näkymät kuvitteellisilta planeetoilta, avaruusaluksista ja avaruustaisteluista tai vaikkapa kuvitteellisesta tulevaisuudesta maapallolla. Melko tyypillistä scifi-taidetta on tehnyt esimerkiksi Peter Elson, jonka maalaamia kuvia on suomennetussa Galax-sarjassa. Scifi-taide on joskus lähellä avaruustaidetta, joskus fantasiataidetta. Scifi-taidetta on tehty myös kotitietokoneella, mm. Bryce-ohjelmalla ja kolmiulotteista tietokonegrafiikkaa tuottavilla ray tracing-ohjelmilla. == Aiheesta muualla == *Peter Elson *Illustrations de Peter Elson *
Etnies

Etnies on ranskalainen rullalautailukenkä- ja vaatevalmistaja, jonka omistaa Sole Technology. Yritys perustettiin vuonna 1986 ja sen alkuperäinen nimi oli Etnics. Yrityksen sponsoroimaan lautailijatiimiin kuuluu mm. Ryan Sheckler. ==Katso myös== * éS Footwear * Emerica ==Aiheesta muualla== * http://www.etnies.com/ Luokka:Kenkämerkit Luokka:Jalkinevalmistajat Luokka:Vaatemerkit Luokka:Rullalautailu Luokka:Urheiluvälinemerkit